《秋夜和王似鹤考功》
明代·孙廷铨

清宵哀角静严更，睥睨高悬列宿明。几日风烟归梦阔，一城砧杵客心惊。

黄金难信刘中垒，白眼堪嗤阮步兵。怅望紫宸朝散后，晚钟时度枕函声。

作者简介：（1613—1674）明末清初山东益都人，初名廷铉，字道相，别字沚亭。明崇祯十三年进士。为永平府推官，以世乱还乡。顺治二年，起为河间府推官，历吏部郎中、户兵吏三部侍郎及兵吏两部尚书。吏部掌铨六年，办事恪守规章。康熙初官至内秘书院大学士，以病归，又十年而卒，谥文定。有《颜山杂记》、《南征纪略》、《汉史臆》。